CELEX: 32005R1814
Language: hu
Date: 2005-11-07
Title: A Bizottság 1814/2005/EK rendelete (2005. november 7.) az egyes tejtermékekre nyújtott export-visszatérítésekre vonatkozó pályázati eljárás létrehozásáról szóló 580/2004/EK rendelet módosításáról

8.11.2005   
            
            
               HU
            
            
               Az Európai Unió Hivatalos Lapja
            
            
               L 292/3
            
         
      A BIZOTTSÁG 1814/2005/EK RENDELETE
   
   (2005. november 7.)
   az egyes tejtermékekre nyújtott export-visszatérítésekre vonatkozó pályázati eljárás létrehozásáról szóló 580/2004/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 26. cikke (3) bekezdésére és 31. cikke (14) bekezdésére,
   mivel:
   
               (1)
            
            
               A tejre és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályok megállapításáról szóló, 1999. január 26-i 174/1999/EK bizottsági rendelet (2) 6. cikke megállapítja a kiviteli engedélyek érvényességének időtartamát, beleértve azokat a kiviteli engedélyeket is, amelyeket az egyes vajfélékre nyújtott export-visszatérítésekre vonatkozó folyamatos pályázati felhívás megnyitásáról szóló, 2004. március 26-i 581/2004/EK bizottsági rendelettel (3), illetve a sovány tejporra nyújtott export-visszatérítésekre vonatkozó folyamatos pályázati felhívás megnyitásáról szóló, 2004. március 26-i 582/2004/EK bizottsági rendelettel (4) összefüggésben adtak ki.
            
         
               (2)
            
            
               A 174/1999/EK rendelet 6. cikkének rendelkezéseitől eltérően az 580/2004/EK bizottsági rendelet (5) 8. cikke meghatározza azt a napot, amelytől kezdve a kiviteli engedélyek érvényesek.
            
         
               (3)
            
            
               A 174/1999/EK rendelet 6. cikkének hatályát az 580/2004/EK rendelet 8. cikkével összefüggésben időnként tévesen értelmezték. Az efféle téves értelmezések elkerülése érdekében módosítani kell az utóbbi rendelet 8. cikkét.
            
         
               (4)
            
            
               Az e rendeletben foglalt intézkedések összhangban vannak a Tej- és Tejtermékpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az 580/2004/EK rendelet 8. cikkének (1) bekezdésében a d) pont helyébe a következő szöveg lép:
   
               „d)
            
            
               a rendelet 6. cikkében említett kiviteli engedély érvényességi ideje a pályázatok benyújtási határidejének napjától kezdődik.”
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2005. november 7-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 160., 1999.6.26., 48. o. A legutóbb a 186/2004/EK bizottsági rendelettel (HL L 29., 2004.2.3., 6. o.) módosított rendelet.
   
      (2)  HL L 20., 1999.1.27., 8. o. A legutóbb az 1513/2005/EK rendelettel (HL L 241., 2005.9.17., 45. o.) módosított rendelet.
   
      (3)  HL L 90., 2004.3.27., 64. o. A legutóbb az 1239/2005/EK rendelettel (HL L 200., 2005.7.30., 32. o.) módosított rendelet.
   
      (4)  HL L 90., 2004.3.27., 67. o. A legutóbb az 1239/2005/EK rendelettel módosított rendelet.
   
      (5)  HL L 90., 2004.3.27., 58. o. A 2250/2004/EK rendelettel (HL L 381., 2004.12.28., 25. o.) módosított rendelet.